
	Програма за развитие на селските райони 2007-2013. Европейски земеделски фонд за

· ОПИСАНИЕ НА МЯРКАТА:

1.Мярка 123:  Добавяне на стойност към земеделски и горски продукти
2. Член, касаещ мярката – чл. 20 (b), (iii) и чл. 28 от Регламента на съвета /ЕС/ №1698/2005 г.

3.Описание на целите 

           Подобряване на цялостната дейност, икономическата ефективност и конкурентоспособността на предприятия от хранително-преработвателната и горската промишленост чрез: 

· по-добро използване на факторите за производство; 

· въвеждане на нови продукти, процеси и технологии; 

· подобряване на качеството и безопасността на храните и тяхната проследяемост; 

· постигане на съответствие със стандартите на Общността; 

· подобряване опазването на околната среда. 

4.Обхват на мярката 

1. Цялата територия на МИГ „Карнобат” – всички населени места.
2. Финансова помощ се предоставя за извършване на инвестиции в следните сектори:

мляко и млечни продукти, с изключение на производство, преработка и/или маркетинг на продукти, наподобяващи/заместващи мляко и млечни продукти; месо и месни продукти; плодове и зеленчуци, включително гъби; пчелен мед, с изключение на производство, преработка и/или маркетинг на продукти, наподобяващи/заместващи пчелен мед и пчелни продукти; зърнени, мелничарски и нишестени продукти, с изключение на производство, преработка и/или маркетинг на хляб и тестени изделия; растителни и животински масла и мазнини, с изключение на производство, преработка и/или маркетинг на маслиново масло; технически и медицински култури, включително маслодайна роза и билки, с изключение на производство, преработка и/или маркетинг на тютюн и тютюневи изделия, захар и сладкарски изделия; готови храни за селскостопански животни (фуражи); гроздова мъст, вино и оцет; производство на енергия чрез преработка на първична и вторична биомаса от растителни и животински продукти. Продуктите от допустимите за финансова помощ сектори, за чиято преработка и/или маркетинг се кандидатства, трябва да са описани в приложение № 1 по чл. 32 от Договора за създаване на ЕО. 

3.Финансова помощ се предоставя и за преработка и/или маркетинг на горски продукти за инвестиции, свързани с използване на дървесината като суровина, и е ограничена до работни операции, извършвани преди индустриалната преработка и без производството на мебели.

4. Финансова помощ по т. 3 се предоставя само за микропредприятия. 

5. Финансова помощ не се предоставя за преработка и/или маркетинг на риба и рибни продукти.

6. Не се предоставя финансова помощ за: дейности, включени за подпомагане в оперативните програми на организации на производители на плодове и зеленчуци, признати съгласно условията и разпоредбите на Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (ОВ L 297, 21.11.1996 г., и Българско специално издание: глава 03, том 20); дейностите по раздел II, глава III от Регламент № 479/2008 на Съвета от 29 април 2008 г. относно общата организация на пазара на вино (ОВ L 148, 6.VI.2008 г.); дейностите по чл. 8 (1) от Регламент (ЕО) № 865/2004 на Съвета от 29 април 2004 година относно общата организация на пазара на маслиново масло и трапезни маслини и за изменение на Регламент (ЕИО) № 827/68 (ОВ L 161, 30.4.2004 г., и Българско специално издание: глава 03, том 58); дейностите по чл. 6 от Регламент (ЕО) № 1952/2005 на Съвета от 23 ноември 2005 година относно общата организация на пазара на хмел и за отмяна на Регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (ОВ L 314, 30.11.2005 г., и Българско специално издание: глава 03, том 67); дейностите, предвидени в Регламент (ЕО) № 320/2006 на Съвета от 20 февруари 2006 година за установяване на временна схема за преструктуриране на захарната индустрия в Общността и за изменение на Регламент (EО) № 1290/2005 относно финансиране на Общата селскостопанска политика (ОВ L 58, 28.2.2006 г., и Българско специално издание: глава 03, том 70).

5.Допустими кандидати:

Финансова помощ се предоставя на еднолични търговци (ЕТ) или юридически лица (ЮЛ), които са: 1. микро-, малки или средни предприятия; 2. междинни предприятия
 .
Кандидатите за финансова помощ трябва да са с не повече от 25 на сто държавно или общинско участие. Те трябва да са регистрирани по Търговския закон или Закона за кооперациите. Кандидатите, които са пазари на производители, трябва да имат административна регистрация по Закона за стоковите борси и тържищата.

Кандидатите ЕТ и ЮЛ се подпомагат, при условие че: нямат изискуеми задължения към Държавен фонд "Земеделие"; не са в открито производство за обявяване в несъстоятелност или не са обявени в несъстоятелност; не са в производство по ликвидация; нямат изискуеми публични задължения към държавата; са вписани в Търговския регистър към Агенцията по вписванията. 

В случай че кандидатът преработва само собствени земеделски продукти в продукти от приложение № 1 (Наредба №18/26.06.2008г.), е допустим за финансова помощ по тази мярка, ако над 50 на сто от неговия доход за предходната година е от преработка на земеделски продукти. 

6.Допустими дейности:

Финансова помощ се предоставя за изпълнение на дейности по проекти, които се осъществят на територията на МИГ Карнобат.

Не се предоставя финансова помощ за проекти, оказващи отрицателно въздействие върху околната среда.

Не се предоставя финансова помощ за проекти, включващи инвестиции в местата по националната екологична мрежа Натура 2000, когато тези инвестиции не отговарят на изискванията на Закона за биологичното разнообразие и съответните подзаконови нормативни актове за неговото прилагане, както и предвидените ограничения в заповедите за определянето на тези места и плановете за управлението им.

Кандидатите представят бизнесплан по образец съгласно приложение № 3 за период не по-малък от 5 години, който показва икономическа устойчивост на инвестицията. В случаите на строително-монтажни работи срокът е най-малко 10 години. Бизнеспланът трябва да показва подобряване на цялостната дейност на предприятието.

Проектите трябва да се изпълняват в имот - собственост на кандидата, или в случай на проекти, изпълнявани в имот, който не е собствен, кандидатът представя: документ за ползване върху имота за срок не по-малък от шест години от датата на подаване на заявлението за подпомагане в случай на кандидатстване за разходи за закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква разрешение за строеж в съответствие със Закона за устройство на територията (ЗУТ); документ за учредено право на строеж върху имота за срок не по-малък от шест години от датата на подаване на заявлението за подпомагане в случай на кандидатстване за строително-монтажни работи, за които се изисква разрешение за строеж в съответствие със ЗУТ. 

Когато в проекта се предвиждат строително-монтажни работи, кандидатът представя работен проект и/или архитектурно заснемане и/или разрешение за строеж, в съответствие със ЗУТ.

Всички дейности и инвестиции по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само в случай, че са представени съответните лицензи, разрешения и/или регистрация.

Не се подпомагат като самостоятелен проект дейности: за събаряне на стари сгради и производствени съоръжения; за нематериални инвестиции за постигане на съответствие с международно признати стандарти; включващи единствено маркетинг на продукт/продукти, с изключение на случаите, когато кандидатът е пазар на производители и/или когато тези продукти са получени в резултат на преработка, извършена от кандидата.

При кандидатстване за производство на биоенергия за продажба кандидатът представя предпроектно проучване.

Кандидатът трябва да докаже наличието на суровинна база и пазарен потенциал за първата прогнозна година от бизнес плана.

7.Допустими разходи:

1. изграждане и/или модернизиране на сгради и други недвижими активи, свързани с производство, преработка и/или маркетинг, включително събаряне на стари сгради и производствени съоръжения; 

2. закупуване на сгради и друга недвижима собственост, използвана за производството; 

3. закупуване и инсталиране на нови машини и оборудване за подобряване на производствения процес и маркетинга, включително чрез финансов лизинг, в т.ч. за: преработка, пакетиране, охлаждане, замразяване, сушене и съхраняване на суровините или продукцията; производство на нови продукти, въвеждане на нови технологии и процеси; опазване компонентите на околната среда; производство на енергия от възобновяеми енергийни източници за собствените нужди на предприятието, както и за продажба в случай на преработка на първична и вторична биомаса от растителни и животински продукти от приложение № 1;подобряване и контрол на качеството и безопасността на суровините и храните;

4. закупуване на специализирани транспортни средства, свързани с подобряване на производството, осигуряване на суровини и реализация на продукцията, включително чрез финансов лизинг;

5. изграждане/модернизиране, включително оборудване на лаборатории, които са собственост на кандидата, разположени са на територията на предприятието и са за нуждите на производствения процес, включително чрез финансов лизинг; 

6. материални инвестиции за постигане на съответствие с нововъведени стандарти на Общността, включително чрез финансов лизинг; 

7. материални инвестиции за постигане на съответствие с действащи стандарти на Общността за предприятия с преходен период в секторите "мляко и млечни продукти" и "месо и месни продукти", включително чрез финансов лизинг; 

8. закупуване на земя за изграждане на недвижими активи, свързани с производствената дейност;

9. нематериални инвестиции за покриване на международно признати стандарти за: въвеждане на системи за управление на предприятията като ISO: ISO 9001:2000; ISO 14001:2004 (EMAS); ISO 900; ISO/TR 10013:2001; ISO 19011:2002; ISO 27001; системи за управление, базирани на информационни технологии и др.; подготовка за сертификация по НАССР (Анализ на опасностите и контрол на критичните точки); въвеждане на Добри производствени практики в предприятията;

10. закупуване на софтуер, включително чрез финансов лизинг;

11. разходи, свързани с проекта, като разходи за предпроектни проучвания, такси, хонорари за архитекти, инженери и консултанти, технико-икономически оценки и анализи, маркетингови стратегии, разработване на бизнесплан, придобиване на ноу-хау, патенти и лицензи, необходими за изготвяне и изпълнение на дейностите по проекта.

Закупуването чрез финансов лизинг на активи по т. 1, т. 2, 3, 4, 5, 6, 7 и 10 е допустимо, при условие че ползвателят на помощта стане собственик на съответния актив не по-късно от датата на подаване до РА на заявката за окончателно плащане за същия актив.

Допустими за финансова помощ са разходите, извършени след подаване на заявлението за подпомагане, с изключение на разходи по  т. 11 и разходи за закупуване на земя, сгради и друга недвижима собственост, които могат да бъдат извършени до една година преди датата на подаване на заявлението за подпомагане и не по-късно от 24 месеца: 

Финансова помощ по т. 2 се предоставя само ако сградите и/или другата недвижима собственост са в района на община Карнобат.

Финансовата помощ по т. 6 се предоставя, при условие че инвестициите се извършват от микропредприятия. Съответствието със стандартите по т. 6 трябва да бъде достигнато в рамките на 36 месеца от датата, на която стандартите са влезли в сила, съгласно националното законодателство, но не по-късно от датата на подаване на заявката за окончателно плащане. В случай че определени международно признати стандарти са задължителни по законодателството на Общността, то те са допустими за подкрепа при спазване на посочените условия.

Финансова помощ по т. 7 се предоставя само за предприятия с преходен период в секторите "мляко и млечни продукти" и "месо и месни продукти", които са включени в представения от Националната ветеринарномедицинска служба (НВМС) и одобрен от Европейската комисия актуален списък (към датата на подаване на заявлението за подпомагане) и съответствието със стандартите трябва да бъде достигнато не по-късно от датата на подаване на заявката за окончателно плащане. 

Финансовата помощ по т. 7 се предоставя съгласно предписание на регионалната ветеринарномедицинска служба (РВМС), указващо необходимите инвестиции за покриване на съответните стандарти. 

Допустимите разходи по т. 11 не могат да превишават: действително платените разходи.

Разходите за изработка на бизнесплан не могат да превишават: 5% от допустимите разходи (по т. 1 до 10 вкл.), но не повече от левовата равностойност на 30 000 евро;

 Разходите за строителен надзор като част от разходите по ал. 11 не могат да превишават 1% от допустимите разходи (по т. 1 до 10 вкл.).

Разходите за предпроектни проучвания като част от разходите по ал. 11 не могат да превишават 2% от допустимите разходи (по т. 1 до 10 вкл.).

Разходите за консултантски услуги (с изключение на разходите по изготвяне на бизнес план), придобиване на ноу-хау, патенти и лицензи, правни услуги и др., извършени преди подаването на заявлението, като част от разходите по ал. 11 не могат да превишават 1,5% от допустимите разходи (т. 1 до 10 вкл.).

Разходите за изготвяне на технически и работен проект в случаите на строително-монтажни дейности, както и разходите за инвеститорски и архитектурен контрол по реализирането им, координиране на строителния процес до неговото завършване и въвеждането на обекта в експлоатация, като част от разходите по ал. 11 не могат да превишават тези съгласно Наредба № 1 от 2004 г. за определяне на минимални цени в устройственото планиране и инвестиционното проектиране.

Разходите по т. 2 и 8 са на стойност до данъчната оценка на закупуваните недвижими активи и/или земя към датата на придобиване или към датата на кандидатстване в зависимост от това коя от двете оценки е с по-ниска стойност, но не повече от 10% от всички допустими разходи за съответната дейност, намалени с разходите, свързани с инвестициите по проекта.

8.Недопустими разходи: 

Всички посочени в т.5.0.
1. закупуване на оборудване, машини и съоръжения втора употреба;

2. данък добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;

3. лизинг, с изключение на финансов лизинг; 

4. оперативни разходи, вкл. разходи за поддръжка, наеми, застраховка;

5. банкови такси, разходи за гаранции, изплащане и рефинансиране на лихви; 

6. принос в натура; 

7. изследвания за разработване на нови продукти, процеси и технологии;

8. доставка или услуга или част от доставка/услуга, за които кандидатът не е изпълнил условията и реда на чл. 23, ал. 19;

9. търговия на дребно;

10. сертификация по НАССР (Анализ на опасностите и контрол на критичните точки) и по други международно признати стандарти;

11. закупуване на нови машини и оборудване, вкл. компютърен софтуер, над пазарната им стойност;

12. плащания в брой;

13. лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор, в случаите на финансов лизинг;

14. закупуване на активи по чл. 23, ал. 1, т. 3, 4, 5, 6, 7 и 10 чрез финансов лизинг, когато не са спазени условията на чл. 23, ал. 2 (Наредба №18/26.06.2008г.);

15. инвестиции, за които е установена функционална несамостоятелност и/или изкуствено създадени условия за получаване на помощта, с цел осъществяване на предимство в противоречие с целите на мярката;

16. рутинна поддръжка на активи, получили инвестиционна подкрепа.

17. инвестиции, които представляват обикновена подмяна.

Разходите за изготвяне на бизнесплан са недопустими в случаите, когато кандидатът е одобрен за подпомагане по мерки "Създаване на стопанства на млади фермери" или "Подпомагане на полупазарни стопанства в процес на преструктуриране" от ПРСР и ведно с одобрения проект по тези мерки е представил бизнесплан, изготвен от НССЗ. 


       Кандидатите следва да се съобразяват с всички ограничения. 

9.Финансови параметри за проектите:
· Максималният размер на инвестицията за един проект по тази мярка е левовата равностойност на 50 000 евро;

·  Минималният размер на инвестицията за един проект по тази мярка е левовата равностойност на 3 500 евро;

·  Паричния ресурс по мярката, заложен в СМР е левовата равностойност на 130 000 евро;

10.Размер на финансовата помощ
· Микро-, малки и средни предприятия – 50 % от размера на инвестицията;

·  Междинни предприятия – 25 % от размера на инвестицията.

·  Финансовата помощ е в размер 60% от общите допустими разходи за микро-, малки и средни предприятия, а за междинни предприятия е в размер 35% от общите допустими разходи за инвестиции във: сектор мляко и млечни продукти;  сгради и оборудване в сектор производство на енергия чрез преработка на първична и вторична биомаса от растителни и животински продукти; сгради и оборудване за производство на енергия от възобновяеми енергийни източници за покриване на собствените енергийни нужди на предприятието; сгради и оборудване, свързани с пречистване на отпадните води от производството; сгради и оборудване с цел подобряване на енергийната ефективност на предприятието.
11.Критерии за избор на проекти
Кандидатите трябва да отговарят на определението за микро-, малки и средни предприятия съгласно Препоръката на Комисията 2003/361/ЕС;
Инвестицията да се извършва на територията на населенте места в община Карнобат. 
1. Задължителни критерии-целите, дейностите, обхвата и изискванията на мярката         (40 т.)

2. Допълнителни критерии:


(  Кандидатът (ЕТ/ЮЛ) да е/да се представлява от лица до 40 години                     (20 т.) 

(  Проект, отговарящ на изискването за охрана на природните ресурси                  (10 т.)


(  Проект, откриващ най–много нови работни места                                                  (20 т.)


(  Проекти с най–висока енергийна ефективност                                                        (10 т.)

12.Минимална помощ/държавни помощи- Общият размер на минималната помощ, предоставена на едно предприятие, за преработка и/или маркетинг на горски продукти и за преработка на продукти от приложение № 1 в продукти извън приложение № 1 се предоставя в съответствие с условията и разпоредбите на Регламент (ЕО) № 1998/2006 на Комисията от 15 декември 2006 г. за прилагане на членове 87 и 88 от Договора за създаване на Европейската общност към минималната помощ (ОВ, L 379, 28.XII.2006 г., и Българско специално издание: глава 08, том 05) (Регламент (ЕО) № 1998/2006) е не повече от левовата равностойност на 200 000 евро за период от три последователни данъчни години при спазване на условията на чл. 6, ал. 3. 

СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














� предприятия, които не са микро, малки и средни, но са с по-малко от 750 работника или с оборот по-малък от 200 милиона евро.








Настоящият документ е разработен по от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

